Hatušilis II
Hatušilis II - hetitų karalius, valdė XIV a. pr. m. e. pradžioje, tikriausiai Arnuvando I sūnus. Šio hetitų karaliaus egzistavimas yra ginčytinas. Hetitų karaliaus Muvatalio II ir Alepo karaliaus Talmi-Šarrumo sutartyje yra padaryta nuoroda į hetitų valdovą Hatušilį. Gal ši nuoroda yra skirta nežinomam hetitų karaliui Hatušiliui II, bet greičiausiai Labarnui II (Hatušilis I). Kituose šaltiniuose Hatušilio II–jo valdymo metai yra nurodyti 1420 – 1400 m. pr. m. e., apie 1400 – 1380 m. pr. m. e ir 1397 – 1393 m. pr. m. e.